Deltar ikke på møte med Stokmarknes Handelseiendom - Vesterålen Online
Deltar ikke på møte med Stokmarknes Handelseiendom
Den politiske ledelsen i Hadsel kommune kommer ikke til å være med på et uformelt møte med Stokmarknes Handelseiendom.
Ordfører Lena Arntzen sier nei til et møte med Stokmarknes Handelseiendom. Foto: Per Eivind Knudsen
Publisert: 08 februar 2021 18:08 Sist oppdatert: 08 februar 2021 18:08
Ifølge en pressemelding sendt ut av fungerende ordfører Lena Arntzen, har selskapet Stokmarknes Handelseiendom invitert kommunestyret og kontrollutvalget til et uformelt møte for fjerning av de forurensede massene på Coop Extra-tomta/Sykehustomta i Hadsel.
Saken skal opp i formannskapet denne uka.
– En helt sentral del av en kommunedirektørs hverdag er å forstå saksbehandling og sørge for at kunnskapsgrunnlaget til folkevalgte er godt nok for at et vedtak skal fattes. Dette ansvaret bærer kommunedirektøren godt, og det finnes ingen grunn til å tro at tilfellet i denne saken skulle annerledes, melder Arntzen i pressemeldingen.
Hun opplyser om at formannskapet har vedtatt at kommunedirektøren er delegert fullmakt til å gå i forhandlinger med Stokmarknes Handelseiendom, forhandlinger som formannskap og kommunestyre vil bli orientert om.
Arntzen skriver at Stokmarknes Handelseiendom har tatt initiativ til noe som kan minne om et uformelt kommunestyre rundt ei sak som kan ende opp i retten. Derfor sier Arntzen også nei til å delta i et slikt møte.
– Det er viktig å være bevisst på hvilken rolle en har. For ordfører er det ikke forenlig å delta i uformelle møter med hele kommunestyret og kontrollutvalget invitert, om ei sak som nå ligger på bordet til kommunedirektøren, melder Hadsel-ordføreren.
Hun trekker frem at det er kommunedirektøren som skal være kilden til saksinformasjon. Administrasjonen er ikke part i saken, men kommunestyret.
Ordføreren ber selskapet om å sende sine bekymringer skriftlig til kommunestyret, slik at en formell henvendelse vil komme i postlistene.
– Det er den mest ryddige måten å kommunisere med et helt kommunestyre, mener hun.
– Må ta en vurdering ut ifra de nye tiltakene
Regjeringen innførte torsdag nye tiltak og anbefalinger for å hindre spredningen av den nye koronavarianten omikron
Bil kolliderte med elg
Torsdag ettermiddag melder politiet om en elgpåkjørsel på FV. 82 ved Kleiva.
Elden mener Høyesterett hindret justismord mot vesteråling
En mann fra Sortland er av Hålogaland lagmannsrett dømt til fengsel i tre måneder for grovt uaktsomt bedrageri. Utgangspunktet var en dom fra tingretten på fengsel i to år. Advokat John Christian Elden mener Høyesterett i denne saken hindret justismord.
- Har man lovet noe skal man stå for det
Slik sier et samlet formannskap at Melbu Fritidsklubb skal få driftsstøtten sin, da både posisjon og opposisjon la frem et omforent budsjettframlegg, hvor mange av de foreslåtte kuttene blir reversert.